**Лерой Ёхан Фер** (нідэрл.: Leroy Johan Fer; нар. 5 студзеня 1990, Зутэрмер, Нідэрланды) — нідэрландскі футбаліст, паўабаронца турэцкага клуба «Аланьяспор» і былы ігрок нацыянальнай зборнай Нідэрландаў. Бацькі Лероя паходзяць з Нідэрландскіх Антылаў.

Клубная кар’ера
---------------

Упершыню Фер з’явіўся ў асноўнай камандзе «Феенорда» ў сезоне 2007/08. 2 снежня Лерой дэбютаваў у Эрэдывізі пад кіраўніцтвам Берта ван Марвейка. Ва ўзросце 17 гадоў Лерой на 84-й хвіліне замяніў Нуры Шахіна ў матчы супраць «Хераклеса» (6:0). Праз чатыры дні, 6 снежня, Лерой падпісаў свой першы прафесійны кантракт з «Феенордам» да лета 2012 года. У сезоне 2008/09 Фер паступова стаў іграком асноўнага складу, гуляючы ў зоне атакуючага паўабаронцы пад Роем Макаем. 18 верасня 2008 года Фер дэбютаваў на еўрапейскай арэне ў Кубку УЕФА ў матчы супраць шведскага «Кальмара». У сезоне 2009/10 ігрок стаў ключавой фігурай каманды, вярнуўшыся на пазіцыю апорнага паўабаронцы.

Сезон 2011/12 Фер пачаў з двух галоў у стартавых чатырох матчах чэмпіянату Нідэрландаў, пасля чаго 1 верасня 2011 года перайшоў у «Твентэ», падпісаўшы кантракт па схеме «3+1». 13 ліпеня 2013 года Фер падпісаў кантракт з англійскім клубам «Норвіч Сіці», аднак у першым жа сезоне «канаркі» занялі 18 месца ў чэмпіянаце і пакінулі Прэм’ер-лігу.

28 жніўня 2014 года перайшоў у лонданскі «Куінз Парк Рэйнджэрс», які вярнуўся ў Прэм’ер-лігу. Застаўся ў клубе і пасля таго, як той зноў вылецеў у Чэмпіёншып па выніках сезона 2014/15. У лютым 2016 года на правах арэнды стаў іграком «Суонсі Сіці», а ў ліпені быў выкуплены валійскім клубам. Пазней стаў капітанам «Суонсі Сіці».

Па заканчэнні сезона 2018/19 пакінуў валійскую каманду ў якасці свабоднага агента. З ліпеня 2019 года стаў трэніравацца з «Феенордам» і ў выніку падпісаў з ім кантракт.

У жніўні 2021 года перайшоў у турэцкі «Аланьяспор».

Міжнародная кар’ера
-------------------

26 жніўня 2009 года Фер абвясціў, што ён прыняў канчатковае рашэнне і аддаў перавагу выступам за нацыянальную зборную Нідэрландаў на міжнароднай арэне, у складзе якой дэбютаваў 11 жніўня 2010 года ў таварыскай гульні супраць зборнай Украіны (1:1). Да гэтага Фер меў магчымасць выступаць за зборную Нідэрландскіх Антыльскіх астравоў.

Дасягненні
----------

**«Фееноорд»**:

* Уладальнік Кубка Нідэрландаў: 2008

Зноскі
------

1. ↑  Leroy Fer // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Leroy Fer // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Feyenoord — Heracles Almelo (6:0) vi.nl.  (гал.)
4. ↑  Лерой Фер перешел из «Фейеноорда» в «Твенте». Sports.ru.  (руск.)
5. ↑  Norwich City sign Leroy Fer from FC Twente. BBC Sport
6. ↑  «Суонси» арендовал у «КПР» Фера. by.tribuna.com
7. ↑  «Суонси» выкупил Фера у «КПР». by.tribuna.com
8. ↑  Лерой Фер вернулся в «Фейеноорд» спустя 8 лет. Им интересовался «Локомотив». by.tribuna.com
9. ↑  Fer houdt van de Antillen maar kiest voor Oranje. Voetbalzone.nl  (гал.)

Спасылкі
--------

* Лагатып Вікісховішча На Вікісховішчы ёсць медыяфайлы па тэме Лерой Фер

|  |  |
| --- | --- |
| ⚙️   Тэматычныя сайты | AS.com · BDFA · eu-football.info (ігрок) · FBref.com · FootballDatabase.eu · National Football Teams.com · Soccerbase (ігрок) · Soccerway · Transfermarkt (ігрок) · Voetbalstats · worldfootball.net (ігрок) · УЕФА |
| Нарматыўны кантроль | GTAA: 212283 |

| ⛭Зборная Нідэрландаў — Чэмпіянат свету 2014 — 3-е месца |
| --- |
| Сцяг Нідэрландаў | 
* 1 Сілесен (б)
* 2 Влар
* 3 дэ Врэй
* 4 Марцінс Індзі
* 5 Блінд
* 6 дэ Ёнг
* 7 Янмат
* 8 дэ Гузман
* 9 ван Персі (к)
* 10 Снейдэр
* 11 Робен
* 12 Верхаг
* 13 Велтман
* 14 Конгала
* 15 Кёйт
* 16 Класі
* 17 Ленс
* 18 Фер
* 19 Хюнтэлар
* 20 Вейналдум
* 21 Дэпай
* 22 Ворм (б)
* 23 Крул (б)
* трэнер: Луі ван Гал

 |